Else Winther Andersen (V), 2002-05-22:
Fru Margrethe Vestager spørger, om Venstre vil arbejde på udflytningen af statslige arbejdspladser: Ja, vi ønsker at arbejde videre med udflytning af statslige arbejdspladser, og selvfølgelig vil vi arbejde også ud fra den vedtagelse, som vi jo sidste år var med til at behandle.
Men samtidig mener vi, at det også er vigtigt, at man, samtidig med at vi får en regional vurdering på styrker og vækst, får tingene til at hænge sammen, for skal der en en statslig arbejdsplads ud, der lige nøjagtig kan passe i det område med de kompetencer, der også kan ligge der, så vil det være vigtigt.
Når vi lægger en statslig arbejdsplads ud, så skal det også passe med, om den arbejdskraft, der eventuelt skal ansættes til den, også kan skaffes inden for et rimeligt område.
Det er meget vigtigt, at vi ser på helheden i de her ting, også for at det kan blive nogle vellykkede udflytninger af statslige arbejdspladser.
Hr. Ole M. Nielsen spørger, om jeg mener, Rigsarkivets udflytning til Fyn hører ind under vedtagelsen fra sidste år.
Ja, undskyld, det kan jeg altså ikke se at den ikke gør.
Den bliver flyttet fra hovedstadsområdet og kommer til at ligge midt i landet, og den vil automatisk få en afsmittende virkning.
Det er en stor ting, der bliver flyttet.
Der er et universitet, det kan samarbejde med, og det får betydning for Fyn, og det får betydning for Jylland.
Til hr. Kristen Touborg: Jamen Tønder har vi jo lige stemt om her.
Regeringen har gennemført en ny uddannelse, naturforvalteruddannelsen i Tønder, som vi er med til at styrke, og hvis ikke en uddannelse er en styrkelse, er det, så ved jeg ikke, hvad det er.
Så vi har i og for sig flyttet en ting mere, end der er med i de der tre områder.
Det er helheden, det drejer sig om.
Til hr. Arne Toft: En måde at få svar på er jo at gå op og stille spørgsmålet igen, det synes jeg er reelt.
Engang talte vi om, at det var 105 kommuner med et lavt indkomstgrundlag, men lad det nu være.
Vi taler da ikke om, at der skal ligge en CVU eller en højere uddannelse i hver eneste kommune.
Jeg har derimod i min ordførertale talt om, at det også er meget vigtigt, at der er en god infrastruktur, så man også kan komme frem til de uddannelsestilbud for de unge, og at de unge også kommer tilbage til de områder, de lever i.
Men det er også meget vigtigt, at man har en god efteruddannelse, og derfor er det vigtigt, at de AMU-centre, der nu kommer til at skulle arbejde sammen med tekniske skoler, giver en kvalitet og lige nøjagtig de tilbud, der passer til kommunen - hvis man absolut vil slagte kommuner, jeg vil meget hellere slagte regioner - for det er jo ikke bare én kommune, der har nogle arbejdspladser, det er jo flere.
Og de har det jo med at yngle.
Til hr. Ole Vagn Christensen vedrørende ældrepuljen, at vi ikke har noget at skabe den med, og hvad man så skal gøre: Jamen det er jo her, det er så vigtigt, at man får det belyst.
Det skal ordentligt belyses, hvad det er for nogle
ting, man har en særlig kompetence i, og hvad det er, man er god til i det område, for at man kan være med til at styrke
Vedrørende hr. Ole M. Nielsen
og om Venstre vil være med til at sige, at beredskabet skal blive på Bornholm:
Svaret er, at der er lagt op til i en af de redegørelser, vi har fået, at hvis der er noget, der tages, så skal det vurderes, hvad der skal oprettes i stedet for.